Diari Oficial de la Generalitat Valenciana


Sumari del DOGV 9474, del 21-11-2022 (2022/10979)

RESOLUCIÓ de 4 d'octubre de 2022, del cap del Servei Territorial d'Indústria, Energia i Mines, d'autorització administrativa de construcció de modificació del projecte i declaració d'utilitat pública, en concret, de línia elèctrica d'alta tensió al terme municipal de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10210


Data del document
:   04-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 4 d'octubre de 2022, del cap del Servei Territorial d'Indústria, Energia i Mines, d'autorització administrativa de construcció de modificació del projecte i declaració d'utilitat pública, en concret, de línia elèctrica d'alta tensió al terme municipal de Castelló de la Plana. [2022/10421]  
Presentada sol·licitud d'autorització administrativa de construcció i declaració d'utilitat pública, en concret, relativa a la instal·lació elèctrica més avall indicada i sobre la base dels següents:  
  
Fets  
Primer. Que en data 16 de maig de 2018, s'incoa l'expedient ATLINE/2018/82/12, prèvia sol·licitud presentada en aquest Servei Territorial d'Indústria, Energia i Mines.  
Segon. Que en data 29 de maig de 2018, es presenta la liquidació de la taxa corresponent.  
Tercer. Que en data 13 de juliol de 2018 es presenta sol·licitud de declaració d'utilitat pública, en concret, per a aquest.  
Quart. Que en data 28 de març de 2019, es va atorgar autorització administrativa prèvia i autorització administrativa de construcció per a la instal·lació.  
CSV:5URIQSQR-TEFP1UHE-D3FXHA81  
URL de validació: https://www.tramita.gva.es/csv-front/index.faces'cadena=5uriqsqr-tefp1uhe-d3fxha81  
Cinqué. Que ha sigut realitzada la informació pública, a què fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, mitjançant l'anunci corresponent, publicat en el Butlletí Oficial de la Província Castelló el 27 d'agost de 2019, en el Diari Oficial de la Generalitat Valenciana l'11 d'octubre de 2019, en el Periódico Mediterráneo el 16 d'octubre de 2019 i en el tauler d'anuncis de l'Ajuntament de Castelló de la Plana des del 8 d'agost de 2019 fins al 6 de setembre de 2019, i s'ha presentat al·legació per part de Bautista Palau Falomir durant el període d'informació pública de la sol·licitud presentada.  
Sisé. En l'al·legació presentada per Bautista Palau Falomir, sol·licita la modificació de traçat sobre la seua finca en ús de cítrics-regadiu de manera que s'alinee en la zona de mitgeres de la seua parcel·la. La beneficiària dona resposta en el sentit en què no és possible la configuració i disseny del traçat sol·licitat ja que existeix una línia d'alta tensió de 220 kV en paral·lel amb la qual no es tindrien les distàncies de seguretat.  
Seté. Que en data 9 de febrer 2022, es presenta sol·licitud de modificació de traçat al projecte inicial, i declaració d'utilitat pública, en concret per a aquest. El nou traçat modifica el punt d'inici de línia en la subestació ST Benadresa, que desvia la seua posició més al nord de manera que també es dona resposta a l'al·legació de Bautista Palau Falomir, perquè vola sobre la zona de la mitgera de la finca i millora la distància de seguretat davant de la línia de 220 kV en paral·lel.  
  
Huité. Que ha sigut realitzada la informació pública de la modificació del traçat de la línia respecte a la sol·licitud inicial d'autorització administrativa i declaració d'utilitat pública, en concret, publicada en el Butlletí Oficial de la Província de Castelló el 26 d'abril de 2022, en el Diari Oficial de la Generalitat Valenciana el 17 de maig de 2022, en el Periódico Mediterráneo el 14 de juliol de 2022 i en el tauler d'anuncis de l'Ajuntament de Castelló de la Plana des del 22 d'abril de 2022 fins al 3 de juny de 2022, i no s'ha presentat cap al·legació durant el període d'informació pública de la sol·licitud presentada.  
  
Així mateix, ha sigut realitzada la informació pública de la correcció d'errors de la modificació de la línia, publicada en el Butlletí Oficial de la Província de Castelló el 23 de juny de 2022, en el Diari Oficial de la Generalitat Valenciana l'1 de juliol de 2022, en el Periódico Mediterráneo el 14 de juliol de 2022 i en el tauler d'anuncis de l'Ajuntament de Castelló de la Plana des del 2 de juny de 2022 fins al 18 de juliol de 2022, i no s'ha presentat cap al·legació durant el període d'informació pública de la sol·licitud presentada.  
Nové. Que el projecte presenta un traçat concretat, compta entre la documentació amb els plànols pertinents a escala adequada, està prou detallat i conté una relació concreta i individualitzada dels béns i drets afectats, i reuneix per tant les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
De conformitat amb el projecte presentat, el traçat de la línia elèctrica compleix amb les condicions tècniques i de seguretat reglamentàriament establides, la qual cosa permet l'aprovació d'aquest sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
Desé. Examinada la documentació aportada amb data 14 d'octubre de 2022, s'emet proposta favorable de resolució per la Secció d'Energia.  
  
  
Fonaments de dret  
Primer. El Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. La Llei 24/2013, de 26 de desembre, del sector elèctric, d'acord amb l'article 54, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas.  
  
Tercer. Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
Quart. La instrucció d'aquest procediment és competència del Servei Territorial d'Indústria, Energia i Mines de Castelló segons l'Ordre 10/2022, de 26 de setembre, de la Conselleria d'Economia Sostenible, Sectors productius, Comerç i Treball, mitjançant la qual es desenvolupa el Decret 175/2020(5), de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i la resolució correspon a la persona titular de la direcció del Servei Territorial d'Indústria, Energia i Mines de Castelló.  
  
El cap del Servei Territorial d'Indústria, Energia i Mines de Castelló, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa prèvia de la instal·lació elèctrica que s'indica:  
Peticionari: I-DE Xarxes Elèctriques Intel·ligents, SAU.  
Projecte/Avantprojecte. Denominació: CS-347/17, línia aèria trifàsica a 20 kV, doble circuit 147-AL1/34-ST1A des de nou suport núm. A-1 fins a nou suport núm. A-8 en el terme municipal de Castelló de la Plana.  
Emplaçament de la instal·lació: finca de Quintana, finca de Gasset, El Seca i Pla del Moro (Castelló de la Plana)  
  
Característiques principals:  
Núm. De registre de línies: --- Tipus: aèria  
Tensió: 20 kV Longitud total 2.064m  
Longitud aèria: 2.064 m (1.032 m en doble circuit) Longitud subterrània: 0 m  
  
  
Pressupost: 62.621,92 -  
  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que resulten aplicables i, especialment, les relatives a l'ordenació del territori i al medi ambient.  
Aquesta autorització s'emet sense perjudici de tercers, i deixa fora de perill els drets particulars.  
  
Segon  
Atorgar autorització administrativa de construcció de la instal·lació segons el projecte d'execució presentat. En l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat, i si escau, annexos tècnics posteriors a aquests aportats.  
2. El peticionari haurà de tindre en compte les prescripcions disposades en els reglaments vigents, així com els condicionats impostos pels organismes afectats.  
3. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons la classe d'instal·lació de què es tracte.  
4. El titular disposa d'un termini de 24 mesos comptats des de la recepció d'aquesta resolució per a la presentació de la sol·licitud d'autorització d'explotació, i podrà per raons justificades sol·licitar pròrrogues d'aquest termini, segons el que s'estableix en l'article 11.3 del Decret 88/2005.  
5. En el cas que, per a finalitzar l'execució de la instal·lació objecte de projecte, es requerisca posar part d'aquesta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada és conforme als reglaments tècnics en la matèria o, en defecte d'això, declaració responsable.  
  
- La finalització de l'execució es realitzarà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà quantes actuacions considere necessàries de manera que quede garantit tant el manteniment de les condicions reglamentàries de la pròpia xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que s'estableix en el Decret 88/2005.  
- Transcorregut un mes des que per aquest servei territorial es va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que aquesta instal·lació ja estiguera en tensió, el peticionari haurà de procedir a la seua desconnexió a la finalització d'aquest termini.  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer d'aquesta resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei de 16 de desembre de 1954, d'expropiació forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric i els articles 157.1, 158, 159, 160 i 162.3 del Reial decret 1955/2000, d'1 de desembre.  
  
  
Quart  
Publicar i notificar aquesta resolució en el BOP i en el DOGV, d'acord amb el que s'estableix en el Decret 88/2005, i es comunica que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta Resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
L'Administració deixarà sense efecte aquesta resolució en qualsevol moment en què observe l'incompliment de les condicions imposades en aquesta.  
Aquesta autorització s'atorga sense perjudici de les concessions, llicències i permisos, tant públics com privats, que siga necessari obtindre per part de la persona sol·licitant de la instal·lació per a efectuar aquesta, d'acord amb altres disposicions que siguen aplicables i, especialment, la relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que el justifique.  
  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria i Energia (c/ de la Democràcia, 77 € 46747 València) en el termini d'un mes, comptat a partir de l'endemà a aquell en què tinga lloc la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 14 d'octubre de 2022.- El cap del Servei Territorial d'Indústria, Energia i Mines: Gerardo Nebot García.